Diari Oficial de la Generalitat Valenciana


Sumari del DOGV 6510, del 29-04-2011 (2011/4414)

Notificació de la sentència dictada en el judici ordinari número 231/2008.
--------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4414


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici ordinari número 231/2008. [2011/4414]  
Procediment ordinari 000231/2008   
Part demandant: Comunitat de Propietaris Edifici Campoamor 20.  
  
Part demandada: Wenxue Xu i Haiyan Guo.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
I. Estime la demanda interposada per la Comunitat de Propietaris Edifici Campoamor 20, representat pel procurador senyor Maseres Sánchez, i amb l'assistència lletrada del senyor Montoya Bonafós, contra Wenxue Xu i Haiyan Guo, en rebel·lia en aquestes actuacions.  
II. Condemne Wenxue Xu i Haiyan Guo:  
1. A pagar la quantitat total de 6.180 euros, més els interessos legals des de la data de la interposició de la demanda.  
2. A pagar les costes del procés.  
Uniu una testimoniança d'aquesta resolució a les actuacions principals i l'original al llibre de sentències d'aquest Jutjat.  
Notifiqueu aquesta resolució judicial a les parts i advertiu-los que s'hi pot interposar un recurs d'apel·lació dins dels cinc dies següents a la notificació, el qual cal interposar davant d'aquest Jutjat i serà resolt per l'Audiència Provincial d'Alacant. Per a interposar aquest recurs, la part haurà de dipositar en el compte del jutjat la quantitat de 50 euros. Per a l'admissió del recurs caldrà que, en preparar-lo, s'haja dipositat a l'entitat de crèdit corresponent i en el compte de dipòsits i consignacions obert a nom del Jutjat, la quantitat objecte de dipòsit, cosa que haurà de ser acreditada. No s'admetrà a tràmit cap recurs que no tinga el dipòsit constituït. El Ministeri Fiscal quedarà exempt de constituir el dipòsit. Si la persona que recorre ha causat un defecte, omissió o error en la constitució del dipòsit, es concedirà a la part el termini de dos dies per a l'esmena del defecte, amb l'aportació si pertoca de documentació acreditativa. Si no ho fa, es dictarà interlocutòria que pose fi al tràmit del recurs, o que no admeta la demanda, i quedarà ferma la resolució impugnada (disposició addicional 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial).  
  
Aquesta és la meua sentència, que pronuncie, mane i firme, en el dia de la seua data».  
Atés que es desconeix el domicili o la residència actuals de la part demandada, mitjançant la provisió de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificar la sentencia als demandats Haiyan Guo i Wenxue Xu.  
  
Torrevieja, 19 de gener de 2011.- La secretària judicial: Ana Soler Beltrán.